ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
கொரோனா 2-ஆவது அலை: புதிய கண்டுபிடிப்புகள், தொழில்நுட்பங்களை உருவாக்க ஸ்டார்ட் அப் நிறுவனங்களிடமிருந்து விண்ணப்பங்களை வரவேற்பு
நாட்டில் நிலவும் தற்போதைய சவாலான, கொவிட் இரண்டாவது அலையை சமாளிப்பதற்கான தொடக்க முயற்சிகளுக்கு விரைந்து உதவுவதற்காக, இந்திய ஸ்டார்ட் அப் நிறுவனங்கள் மூலம் புதிய தொழில்நுட்பங்கள் மற்றும் புதுமையான தயாரிப்புகளை உருவாக்குவதற்கான விண்ணப்பங்கள் வரவேற்கப்பட்டுள்ளன.
நிதிஃபார்கொவிட்2.0  என்ற ஒரு புதிய முயற்சியின் கீழ் விண்ணப்பிக்கக்கூடிய நிறுவனங்கள் இந்தியாவில் பதிவு செய்யப்பட்டதாக இருக்க வேண்டும். தகுதியான ஸ்டார்ட் அப் நிறுவனங்களுக்கு ஆக்சிஜன் கண்டுபிடிப்பு மற்றும் உற்பத்தி, சிறிய தீர்வு, கொவிட் தொடர்புடைய மருத்துவ பாகங்கள், நோயறிதல் போன்றவற்றுக்கு நிதியுதவி அளிக்கப்படும்.
நாட்டில் தற்போது நிலவும் கொவிட் நெருக்கடியை எதிர்கொள்ள உள்நாட்டுத் தீர்வுகளையும், புதுமையான தயாரிப்புகளையும் ஆதரிப்பதற்காக மத்திய அறிவியல் மற்றும் தொழில்நுட்பத் துறையின், தேசிய அறிவியல் மற்றும் தொழில்நுட்ப தொழில்முனைவோர் மேம்பாட்டு வாரியம் , இந்த சிறப்பு முயற்சியை எடுத்துள்ளது. இது கொவிட்-19 நெருக்கடிக்கு எதிராக போராட உதவும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் : https://pib.gov.in/PressReleasePage.aspx?PRID=1720482
•••••••••
(Visitor Counter : 179
பிரதமர் அலுவலகம்
கோவா மாநில நிறுவன தினத்தையொட்டி அம்மாநில மக்களுக்கு பிரதமர் வாழ்த்து
கோவா மாநில தினத்தை முன்னிட்டு பிரதமர் திரு நரேந்திர மோடி கோவா மக்களுக்கு வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில்;
"கோவா மாநில நிறுவன தினத்தில், கோவா மக்களுக்கு எனது வாழ்த்துக்கள். இது இயற்கை எழில் தவழும் மற்றும் உழைப்பாளிகளால் ஆசீர்வதிக்கப்பட்ட மாநிலம். இது உலகின் அனைத்துப் பகுதிகளிலிருந்தும் மக்களை ஈர்க்கிறது. வரும் ஆண்டுகளில் கோவா தொடர்ந்து முன்னேற்றத்தின் புதிய உச்சத்தை எட்ட வேண்டும் என்று நான் பிரார்த்திக்கிறேன்" என்று தெரிவித்துள்ளார்.
உள்துறை அமைச்சகம்
இந்தியாவின் முதல் சூரிய ஆய்வுத் திட்டமான ஆதித்யா எல் 1-ஐ வெற்றிகரமாக விண்ணில் செலுத்தியதற்காக மத்திய உள்துறை மற்றும் கூட்டுறவுத் துறை அமைச்சர் திரு. அமித் ஷா இஸ்ரோவுக்கு வாழ்த்துத் தெரிவித்துள்ளார்
“நமது விஞ்ஞானிகள் தங்கள் வலிமையையும் அறிவாற்றலையும் மீண்டும் நிரூபித்துள்ளனர்”
“இந்தியாவின் முதல் சூரிய ஆய்வுத் திட்டமான ஆதித்யா எல் 1 வெற்றிகரமாக விண்ணில் செலுத்தப்பட்டதில் தேசம் பெருமை கொள்கிறது-இந்த இணையற்ற சாதனைக்காக இஸ்ரோ குழுவுக்கு பாராட்டுக்கள்”
“அமிர்தகாலத்தின் போது விண்வெளித் துறையில் தற்சார்பு என்ற பிரதமர் திரு. நரேந்திர மோடியின் தொலைநோக்குப் பார்வையை அடைவதில் இது ஒரு மாபெரும் முன்னேற்றமாகும்”
இந்தியாவின் முதல் சூரிய ஆய்வுத் திட்டமான ஆதித்யா எல் 1-ஐ வெற்றிகரமாக விண்ணில் செலுத்தியதற்காக மத்திய உள்துறை மற்றும் கூட்டுறவுத் துறை அமைச்சர் திரு. அமித் ஷா இஸ்ரோவுக்கு வாழ்த்து தெரிவித்துள்ளார். இது தொடர்பாக 'எக்ஸ்' சமூக வலைதளத்தில் அவர் வெளியிட்டுள்ள பதிவில் கூறியிருப்பதாவது:
“நமது விஞ்ஞானிகள் தங்கள் வலிமையையும் அறிவாற்றலையும் மீண்டும் நிரூபித்துள்ளனர். இந்தியாவின் முதல் சூரிய ஆய்வுத் திட்டமான ஆதித்யா எல் 1 வெற்றிகரமாக செலுத்தப்பட்டதில் தேசம் பெருமையும் மகிழ்ச்சியும் அடைந்துள்ளது. இணையற்ற இந்த சாதனைக்காக இஸ்ரோ குழுவினருக்கு பாராட்டுகள்.
அம்ரித் காலத்தின் போது, விண்வெளித் துறையில் தற்சார்பு இந்தியா என்ற பிரதமர் திரு நரேந்திர மோடியின் தொலைநோக்கு பார்வையை நிறைவேற்றுவதற்கான மிகப்பெரிய முன்னேற்றம் இது”
இவ்வாறு திரு அமித்ஷா கூறியுள்ளார்.
ரெயில்வே அமைச்சகம்
பஞ்சாப்பில் தொடரும் போராட்டங்கள் சரக்கு ரயில் போக்குவரத்து தடையால் ரூ.1200 கோடி இழப்பு
பஞ்சாப் மாநிலத்தில் ரயில் பாதைகளில் போராட்டம் இன்னும் தொடர்வதால், சரக்கு போக்குவரத்து பாதிக்கப்பட்டு, ரயில்வேக்கு தொடர்ந்து வருவாய் இழப்பு ஏற்பட்டுள்ளது. போராட்டம் காரணமாக இதுநாள் வரை 2225க்கும் மேற்பட்ட சரக்கு ரயில்களை இயக்க முடியவில்லை. இதனால் ரயில்வேக்கான இழப்பு என்பது ரூ.1200 கோடியை கடந்துள்ளது.
பஞ்சாப் மாநிலத்தில் கடந்த செப்டம்பர் 24ம் தேதி முதல் விவசாயிகள் போராட்டம் நடைபெற்று வருகிறது. ரயில்வே பாதைகள் மற்றும் பிளாட்பாரங்களில், போராட்டக்காரர்களின் தர்ணா தொடர்கிறது. எனவே, பாதுகாப்பு கருதி ரயில்களை இயக்குவது நிறுத்தப்பட்டுள்ளது. ஜந்தியாலா, நப்கா, தல்வாண்டி சாபோ மற்றும் பதிந்தா ஆகிய பகுதிகளில் இன்று காலை வரை போராட்டம் தொடர்ந்து நடைபெற்று வருகிறது. மொத்தம் 32 இடங்களில் போராட்டங்கள் தொடர்கின்றன.
இதன் காரணமாக, பஞ்சாப் மாநிலம் வழியே அத்தியாவசியப் பொருட்களை கொண்டு செல்லும் சரக்கு ரயில் போக்குவரத்து பாதிக்கப்பட்டுள்ளது.
பயணிகள் ரயில் சேவைகளும் கடுமையாக பாதிக்கப்பட்டுள்ளன. இன்று வரை 1,350 ரயில்கள் ரத்து செய்யப்பட்டுள்ளன. இது கொவிட் நேரத்தில் பயணிகளுக்கும் பெரும் சிரமத்தை ஏற்படுத்தியுள்ளது.
சரக்குகள் ஏற்றப்பட்ட ரயில்கள் 15-20 நாட்களாக பல்வேறு இடங்களில் இடையிலேயே நிறுத்தப்பட்டுள்ளன. இதனால் வாடிக்கையாளர்களுக்கு இழப்பு ஏற்பட்டுள்ளது. பலர் மாற்று போக்குவரத்து மூலம் சரக்கை கொண்டு செல்கின்றனர்.
பஞ்சாப்பிலிருந்து வெளி மாநிலங்களுக்கு உணவு தானியங்கள், கன்டெய்னர்கள், வாகனங்கள், சிமெண்ட், உரங்கள் ஆகியவற்றையும் அனுப்ப முடியவில்லை.
அதேபோல், பஞ்சாப் மாநிலத்துக்குள்ளும் கன்டெய்னர், சிமென்ட், ஜிப்சம், உரங்கள் போன்ற பொருட்களை கொண்டு செல்ல முடியவில்லை.
ரயில்கள் இயக்கத்தை மீண்டும் தொடர, பாதுகாப்பை உறுதி செய்யும்படி, பஞ்சாப் முதல்வருக்கு, ரயில்வே அமைச்சர் கடந்த அக்டோபர் 26ம் தேதி கடிதம் எழுதியுள்ளார்.
மேலும் தகவல்களுக்கு கீழ் குறிப்பிட்ட ஆங்கில செய்திக்குறிப்பை பார்க்கவும்;
https://pib.gov.in/PressReleasePage.aspx?PRID=1669976
எஃகுத்துறை அமைச்சகம்
தேசிய தாது வளர்ச்சிக் கழகம், 2022 நிதியாண்டின் முதல் 9 மாதங்களில் 125% வளர்ச்சியை எட்டியுள்ளது
இந்தியாவின் அதிக அளவில் இரும்புத் தாது உற்பத்தி செய்யும் தேசிய தாது வளர்ச்சிக் கழகம், இது 2021 நிதியாண்டில் மேற்கொள்ளப்பட்ட ரூ.8,522 கோடியுடன் ஒப்பிடுகையில், 2022 நிதியாண்டின் முதல் 9 மாதங்களில் 125% வளர்ச்சியை எட்டி, ரூ.19,179 கோடி அளவுக்கு விற்று வரவை மேற்கொண்டுள்ளது.
கடந்த ஆண்டின் இதே காலத்தில் கிடைத்த வரிக்கு முந்தைய வருவாயான ரூ.4,633 கோடியுடன் ஒப்பிடுகையில், இந்த ஆண்டின் முதல் 9 மாதங்களில் ரூ.10,101 கோடி கிடைத்திருப்பது 118% வளர்ச்சியைப் பிரதிபலிக்கிறது. வரிக்குப் பிந்தைய வருவாயாக கடந்த நிதியாண்டின் முதல் 9 மாதங்களில் கிடைத்த ரூ.3,415 கோடியுடன் ஒப்பிடுகையில், 2022 நிதியாண்டின் ரூ.7,583 கோடியாக அதிகரித்திருப்பது 122% வளர்ச்சியாகும்.
2022 நிதியாண்டின் மூன்றாவது காலாண்டின் தேசிய தாது வளர்ச்சிக் கழகம், 10.65 மில்லியன் டன் இரும்பு தாதுவை உற்பத்தி செய்து 9.85 மில்லியன் டன் அளவிற்கு விற்பனை செய்துள்ளது.
இந்த சாதனைக்கு பாராட்டுத் தெரிவித்துள்ள தேசிய தாது வளர்ச்சிக் கழகத்தின் தலைவர் மற்றும் மேலாண்மை இயக்குநர் திரு சுமித் தேவ் முக்கியமான மூலதன ஏற்றுமதி திட்டங்கள் மற்றும் டிஜிட்டல் மயமாக்கல் மற்றும் செயல்பாடுகளை இயந்திரமயமாக்கும் திட்டங்களை நிறைவேற்றி முடிக்க உறுதி பூண்டுள்ளதாக தெரிவித்துள்ளார்.
மேலும் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1796752
-------
(Visitor Counter : 191
பாதுகாப்பு அமைச்சகம்
போர் கப்பல் தயாரிப்பு மற்றும் கொள்முதல் பிரிவு கட்டுப்பாட்டு அதிகாரியாக வைஸ் அட்மிரல் சந்தீப் நைதானி பொறுப்பேற்பு
இந்திய கடற்படையின் வைஸ் அட்மிரல் சந்தீப் நைதானி, போர்க்கப்பல் தயாரிப்பு மற்றும் கொள்முதல் பிரிவு கட்டுப்பாட்டு அதிகாரியாக இன்று பொறுப்பேற்றார். தில்லி ஐஐடியில் ரேடார் மற்றும் தகவல் தொடர்பு பொறியியலில் முதுநிலை பட்டம் வென்ற இவர், புனேவில் உள்ள தேசிய பாதுகாப்பு அகாடமியில் பயிற்சி பெற்று , கடற்படையின் மின்னியல் பிரிவில் கடந்த கடந்த 1985ம் ஆண்டு சேர்ந்தார். கடற்படையில் கடந்த 35 ஆண்டு காலமாக பணியாற்றும் இவர் ஐஎன்எஸ் விராட் விமானம் தாங்கி போர்க்கப்பல் உட்பட கடற்படையின் பல பிரிவுகளில் பல பதவிகளில் பணியாற்றியவர். கடற்படையின் மின்னியல் பயிற்சி மையமான ஐஎன்எஸ் வல்சுராவுக்கும் இவர் தலைமை தாங்கியுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682432
பிரதமர் அலுவலகம்
நாடு முழுவதும் 100 இடங்களில் கிசான் ட்ரோன்கள் செயல்படுவதைப் பார்த்தது மகிழ்ச்சியளித்தது என்று பிரதமர் கூறியுள்ளார்
நாடு முழுவதும் 100 இடங்களில் கிசான் ட்ரோன்கள் செயல்படுவதைப் பார்த்தது மகிழ்ச்சியளித்தது என்று பிரதமர் திரு.நரேந்திர மோடி கூறியுள்ளார்.
டுவிட்டரில் பிரதமர் கூறியிருப்பதாவது;
“நாடு முழுவதும் 100 இடங்களில் கிசான் ட்ரோன்கள் செயல்படுவதைப் பார்த்தது மகிழ்ச்சியளித்தது. இது துடிப்புமிக்க புதிய தொழிலின் @garuda_india மெச்சத்தக்க முன்முயற்சியாகும்.
புதிய கண்டுபிடிப்பு தொழில்நுட்பம் நமது விவசாயிகளுக்கு அதிகாரமளிப்பதுடன் வேளாண்மையை மிகவும் லாபகரமானதாக மாற்றும்.”
சமூக நிதி மற்றும் அதிகாரமளித்தல் அமைச்சகம்
கையால் கழிவுகளை அகற்றும் துப்புரவு தொழிலாளர்களுக்கான நலத்திட்டம்
சமூக நீதி மற்றும் அதிகாரம் அளித்தல் துறை இணையமைச்சர் திரு. ராம்தாஸ் அதாவலே மக்களவையில் இன்று எழுத்துபூர்வமாக அளித்த பதிலில் கூறியதாவது:
கழிவுகளை கையால் அகற்றும் பணியில் ஒருவரும் உயிரிழக்கவில்லை. ஆனால், கடந்த 5 ஆண்டுகளில் கழிவுநீர் தொட்டிகளை சுத்தம் செய்யும் பணியில் ஈடுபட்டபோது ஏற்பட்ட விபத்தில் 325 பேர் உயிரிழந்துள்ளனர். இவர்களில் 276 பேரின் குடும்ப உறுப்பினர்கள் இழப்பீடு பெற்றுள்ளனர். இதன் விவரங்கள் இணைப்பில் கொடுக்கப்பட்டுள்ளன.
கடந்த 2003ம் ஆண்டு தாக்கல் செய்த ரிட் மனு மீது, உச்சநீதிமன்றம் கடந்த 2014ம் ஆண்டு மார்ச் 27ம் தேதி பிறப்பித்த உத்தரவில், கழிவுநீர் தொட்டிகளை சுத்தம் செய்யும் போது இறந்தவர்களின் குடும்பத்துக்கு ரூ.10 லட்சம் இழப்பீடு வழங்க வேண்டும் என தீர்ப்பு கூறியது. இது போன்ற விபத்துக்களில் உயிரிழப்பவர்களின் குடும்பங்களுக்கு மத்திய மற்றும் மாநில அரசுகள் மறுவாழ்வு பலன்களை அளித்து வருகின்றன.
மேலும், கழிவுகளை கையால் அகற்றும் துப்புரவு தொழிலாளர்களின் சுய வேலை வாய்ப்பு திட்டத்தை மத்திய அரசு அமல்படுத்துகிறது. துப்புரவு தொழிலாளர்களின் மறுவாழ்வுக்காக அளிக்கப்படும் உதவிகள்:
குடும்பத்தில் உள்ள ஒரு துப்புரவு தொழிலாளிக்கு ரூ.40,000 நிதியுதவி அளிக்கப்படுகிறது.
துப்புரவு தொழிலாளர்கள் மற்றும் அவர்களைச் சார்ந்தவர்களின் திறன் மேம்பாட்டு பயிற்சிக்கு 2 ஆண்டுகளுக்கு மாதம் ரூ.3,000 உதவி அளிக்கப்படுகிறது.
சுகாதாரம் தொடர்பான சுய வேலைவாய்ப்பு திட்டங்களில் கடன் பெறுவோருக்கு ரூ.5 லட்சம் வரை மூலதன மானியம் அளிக்கப்படுகிறது.
கழிவுகளை கையால் அகற்றும் துப்புரவு தொழிலாளர்களின் குடும்பங்களுக்கு, ஆயுஷ்மான் பாரத், பிரதமரின் ஜன் ஆரோக்கிய திட்டத்தின் கீழ் மருத்துவ காப்பீடு அளிக்கப்படுகிறது.
கழிவுகளை கையால் அகற்றும் வேலைக்கு தடை மற்றும் மறுவாழ்வு சட்டம் 2013-ன் கீழ் கையால் மனித கழிவுகளை அகற்றும் வேலை கடந்த 2013ம் ஆண்டு டிசம்பர் 6ம் தேதி முதல் நாடு முழுவதும் தடை செய்யப்பட்டது . அன்று முதல் யாரும், எந்த நிறுவனமும், கழிவுகளை கையால் அகற்றுவதற்கு துப்புரவு தொழிலாளர்களை ஈடுபடுத்தக் கூடாது. இதை மீறுபவர்களுக்கு எம்எஸ் 2013 சட்டத்தின் 8வது பிரிவுபடி 2 ஆண்டுகள் வரை சிறை தண்டனை அல்லது ரூ. 1 லட்சம் அபராதம் அல்லது இரண்டும் விதிக்கப்படும்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1806164
குறு சிறு மற்றும் நடுத்தர தொழில் துறை அமைச்சகம்
போட்டிகளை சமாளிக்க புதுமை சிந்தனைகள், இறக்குமதி பொருள்களை உள்நாட்டில் தயாரிப்பதில் கவனம் - தொழில் துறையினருக்கு அமைச்சர் கட்கரி வேண்டுகோள்
வெளிநாடுகளில் இருந்து இறக்குமதி செய்யப்படும் பொருள்களுக்கு மாற்று பொருள்களை இந்தியாவிலேயே தயாரிக்க வேண்டியது அவசியம் என்று குறு, சிறு மற்றும் நடுத்தர தொழில்கள் துறை, சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு. கட்கரி வலியுறுத்தியுள்ளார். தொழில்நிறுவனங்கள் புதிய தொழில்நுட்பங்களைப் பயன்படுத்திக் கொள்ள வேண்டும் என்றும் அவர் அழைப்பு விடுத்துள்ளார். தொழில் வளர்ச்சியில் ஆராய்ச்சி, புதுமை சிந்தனை மற்றும் தர மேம்பாடு ஆகியவை முக்கிய பங்காற்றும் என்றும் குறிப்பிட்டார். இளம் தலைவர்கள் அமைப்பு, இந்தியா சிறு நடுத்தர தொழில்நிறுவனங்கள் அமைப்பு மற்றும் வேறு தொழில் அமைப்புகளின் பிரதிநிதிகளுடன் நாக்பூரில் இருந்து காணொலிக் காட்சி மூலம் இன்று அமைச்சர் திரு. கட்கரி கலந்துரையாடினார்.
பிரதிநிதிகள் தெரிவித்த கருத்துகள் மற்றும் பிரச்சினைகளில் பின்வரும் விஷயங்கள் இருந்தன:
செயல்பாட்டுக்கான காலக்கெடுவை குறைந்தபட்சம் ஆறு மாதங்களுக்கு நீட்டிக்க வேண்டும், எம்.எஸ்.எம்.இ.களுக்கான செயல்பாட்டு மூலதனக் கடன் வரம்பை உயர்த்துதல், மாதாந்திர கட்டணங்கள் மீதான கட்டணங்களை ரத்து செய்தல், கணினி வன்பொருள் துறை உள்ளிட்ட துறைகளை அத்தியாவசிய தேவைகள் பட்டியலில் சேர்த்தல்,, பொது முடக்கநிலை காலத்தில் அரசு ஊழியர் காப்பீடு. மற்றும் வைப்புநிதி கையிருப்புகளில் இருந்து ஊழியர்களுக்கு சம்பளம் வழங்குதல், கல்வி மற்றும் சுகாதார அமைப்புகளுக்கு செலவிட்ட தொகைகளுக்கு வரிகளை பூஜ்யமாக்குதல் உள்ளிட்ட கோரிக்கைகளை அவர்கள் முன்வைத்தனர்.
இந்தக் கோரிக்கைகளை மத்திய நிதியமைச்சர் மற்றும் இந்திய ரிசர்வ் வங்கியின் கவனத்துக்குக் கொண்டு செல்வதாக அமைச்சர் திரு. கட்கரி உறுதியளித்தார்.
(Visitor Counter : 150
பிரதமர் அலுவலகம்
இந்தியா-மத்திய கிழக்கு-ஐரோப்பா பொருளாதார வழித்தடம் என்பது ஒத்துழைப்பு, கண்டுபிடிப்பு மற்றும் பகிரப்பட்ட முன்னேற்றத்தின் கலங்கரை விளக்கமாக இருக்கும்: பிரதமர்
இந்தியா-மத்திய கிழக்கு-ஐரோப்பா பொருளாதார வழித்தடத்தைப் பிரதமர் திரு. நரேந்திர மோடி பாராட்டியுள்ளார். பகிரப்பட்ட விருப்பங்கள் மற்றும் கனவுகளின் பயணத்தை வரையறுக்கும் ஒத்துழைப்பு, கண்டுபிடிப்பு மற்றும் பகிரப்பட்ட முன்னேற்றத்தின் கலங்கரை விளக்கமாக இது இருக்கும் என்று அவர் கூறியுள்ளார்.
எக்ஸ் பதிவில் பிரதமர் கூறியிருப்பதாவது:
"பகிரப்பட்ட விருப்பங்கள் மற்றும் கனவுகளின் பயணத்தை வரையறுக்கும் இந்தியா-மத்திய கிழக்கு-ஐரோப்பா பொருளாதார வழித்தடம் ஒத்துழைப்பு, கண்டுபிடிப்பு மற்றும் பகிரப்பட்ட முன்னேற்றத்தின் கலங்கரை விளக்கமாக இருக்கும் என்று உறுதியளிக்கிறது. வரலாறு விரிவடையும் நிலையில், இந்த வழித்தடம் மனித முயற்சிக்கும் கண்டங்களைக் கடந்த ஒற்றுமைக்கும் ஒரு சான்றாக இருக்கட்டும்."
சுகாதாரம் மற்றும் குடும்ப நலத்துறை அமைச்சகம்
கோவிஷீல்டு தடுப்பூசி இடைவெளி 12 முதல் 16 வாரங்களாக மாற்றப்பட்டதற்கு ஏற்ப கோவின் இணையளம் சீரமைப்பு : ஏற்கனவே செய்யப்பட்ட ஆன்லைன் முன்பதிவு செல்லுபடியாகும்
கோவிஷீல்டு தடுப்பூசியின் முதல் மற்றும் 2வது டோஸ்களுக்கான இடைவெளியை 12-16 வாரங்களாக நீட்டிக்கும்படி டாக்டர் என்.கே.அரோரா தலைமையிலான கொவிட் செயற் குழு பரிந்துரைத்தது. இதை மத்திய அரசு கடந்த 13ம் தேதி ஏற்றுக் கொண்டது.
இந்த மாற்றத்தை மாநிலங்கள் மற்றும் யூனியன் பிரதேசங்களுக்கு மத்திய அரசு தெரிவித்துவிட்டது. இந்த அதிகரிக்கப்பட்ட இடைவெளிக்கு ஏற்ப கோவின் இணையதளமும் மாற்றியமைக்கப்பட்டுள்ளது.
கோவிஷீல்டு இரண்டாவது டோஸ் தடுப்பூசி போட, கோவின் இணையளத்தில் 84 நாட்கள் இடைவெளிக்கு குறைவாக முன்பதிவு செய்தவர்கள், தடுப்பூசி போடப்படாமல் திருப்பி அனுப்பப்படுவதாக ஊடகங்களில் செய்திகள் வெளியாயின.
தற்போது, கோவின் இணையதளத்தில் தேவையான மாற்றங்கள் செய்யப்பட்டுள்ளன என்பது தெளிவுபடுத்தப் படுகிறது.
இதன் காரணமாக, இனிமேல் ஆன்லைன் மூலம் இரண்டாவது டோஸ் கோவிஷீல்டு தடுப்புசி போட்டுக்கொள்வதற்கு பயனாளிகள் 84 நாட்களுக்கு குறைவாக முன்பதிவு செய்ய முடியாது.
மேலும், 2வது டோஸ் கோவிஷீல்டு தடுப்பூசிக்கு, ஆன்லைன் மூலம் ஏற்கனவே செய்யப்பட்ட முன்பதிவுகளும் செல்லுபடியாகும். அவற்றை கோவின் இணையளம் ரத்து செய்யவில்லை. மேலும், பயனாளிகள், தங்கள் முன்பதிவு தேதியை முதல் டோஸ் போட்ட தேதியிலிருந்து, 84 நாட்களுக்குப்பின் தேதியில் மாற்றிக் கொள்ளலாம் எனவும் அறிவுறுத்தப்படுகிறது.
இந்த மாற்றத்துக்கு முன்பாக, கோவிஷீல்டு 2வது டோஸ் ஊசிக்கு ஆன்லைன் மூலம் செய்யப்பட்ட முன்பதிவை மதிக்க வேண்டும் என மாநிலங்கள் மற்றும் யூனியன் பிரதேசங்களை மத்திய அரசு வலியுறுத்தியுள்ளது.
ஏற்கனவே முன்பதிவு செய்த பயனாளிகள், 2வது டோஸ் கோவிஷீல்டு தடுப்பூசி போட வந்தால், அவர்களை திருப்பி அனுப்ப கூடாது என கள அலுவலர்களுக்கு அறிவுறுத்தும்படி மாநிலங்கள் / யூனியன் பிரதேசங்களுக்கு மத்திய சுகாதாரத்துறை அமைச்சகம் அறிவுரை வழங்கியுள்ளது. இந்த மாற்றம் தொடர்பாக, பயனாளிகளுக்கு தெரிவித்து விழிப்புணர்வை ஏற்படுத்தும்படியும் மாநிலங்கள் மற்றும் யூனியன் பிரதேசங்களுக்கு அறிவுறுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719143
உள்துறை அமைச்சகம்
அரசியல் சட்ட  திருத்த உத்தரவு 2019-க்கு மத்திய அமைச்சரவையின் ஒப்புதல்
அரசியல் சட்டம்  திருத்த உத்தரவு 2019 மூலமாக அரசியல் சட்டம்  உத்தரவு 1954 சம்பந்தப்பட்ட திருத்தத்திற்கான ஜம்மு காஷ்மீர் அரசின் பரிந்துரைக்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டது. அரசியல்  சட்டம் 1995, மற்றும் ஜம்மு காஷ்மீருக்கான அரசியல்  சட்டம் 2019 ஆகியவற்றில் செய்யப்படும் திருத்தங்களின் மூலமாக இந்திய அரசியல் சட்டத்தின் சம்பந்தப்பட்ட பிரிவுகளின் செயல்பாட்டுக்கு பயனுள்ளதாக இருக்கும். இந்த அரசியல்  சட்டத் திருத்த உத்தரவு 2019–ஐ குடியரசுத்தலைவர் வெளியிடுவதன் மூலமாக அரசியல் சட்டத்தின் 370-வது பிரிவின் முதலாவது உட்பிரிவின் கீழ் செயல்படுத்தப்படும்.
தாக்கம்
இதன் வெளியீடு பட்டியல் இனத்தவர் மற்றும் பழங்குடியினர் பணி உயர்வில் பயன்பெறவும், தற்போது ஜம்மு காஷ்மீர் மாநிலத்தில் அமலில் உள்ள இடஒதுக்கீட்டுக்கும் மேலாக கல்வி நிறுவனங்களிலும் பொது வேலைவாய்ப்புகளிலும் “பொருளாதாரத்தில் நலிந்த பிரிவினருக்கான” இடஒதுக்கீடு பத்து சதவீதம் வரை உயர்த்தப்படுவதற்கும் வழி வகுக்கும்.
----
(Visitor Counter : 75
மத்திய அமைச்சரவை
இந்தியா மற்றும் சர்வதேசச் சூரியச் சக்திக் கூட்டமைப்பு இடையே தலைமையிட  ஒப்பந்தத்திற்கு மத்திய அமைச்சரவை ஒப்புதல்
இந்தியாவுக்கும் சர்வதேசச் சூரியச் சக்திக் கூட்டமைப்புக்கும் இடையே கையெழுத்தான, நிகழ்ச்சிக்கு ஏற்பாடு செய்யும் நாடு தொடர்பான தலைமையிட ஒப்பந்தத்திற்குப் பிரதமர் திரு.நரேந்திர மோடி தலைமையில் நடந்த மத்திய அமைச்சரவைக் கூட்டத்தில் ஒப்புதல் வழங்கப்பட்டுள்ளது. இதன் மூலம் ஒப்பந்தத்தில் கையெழுத்திட்டுள்ள வெளியுறவு அமைச்சகத்துக்கு அங்கீகாரம் வழங்கப்பட்டுள்ளது. இந்த ஒப்பந்தம் 2018 மார்ச் மாதம் 26-ஆம் தேதி கையெழுத்தாகியது.
இந்தியா மற்றும் சர்வதேசச் சூரியசக்திக் கூட்டமைப்பு இடையே செயல்பாட்டு ஏற்பாடுகளை இந்தத் தலைமையிட ஒப்பந்தம் உருவாக்கும். இது சர்வதேசச் சூரியசக்திக் கூட்டமைப்பு, சர்வதேச அரசுகளுக்கு இடையிலான அமைப்பாகச் செயல்பட பெரிதும் உதவும். சர்வதேசச் சூரியசக்திக் கூட்டமைப்பு உருவாக்கமானது, சூரியசக்தித் தொழில்நுட்பத்தை மேம்படுத்தவும், இந்தியா உள்ளிட்ட உறுப்பு நாடுகளை அதில் ஈடுபடுத்தவும் பெரிதும் உதவும்.
----
(Visitor Counter : 111
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 158 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 158 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 14.13 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790250
PIB Headquarters
சென்னை விமான நிலையத்தில் ரூ.60 லட்சம் மதிப்பிலான 1.43 கிலோ தங்கம் பறிமுதல்
சனிக்கிழமை காலை, கோலாலம்பூரிலிருந்து ஏர் ஏசியா விமானம் மூலம் வந்த சிவகங்கையைச் சேர்ந்த இம்ரான் பாபு  என்பவரை வெளிவாயிலில் இடைமறித்து சுங்கத் துறை அதிகாரிகள் பரிசோதனை செய்தனர். அவரது உடமைகளைப் பரிசோதித்த போது 29 தங்கக் கம்பிகளை மறைத்து எடுத்து வந்ததை அதிகாரிகள் கண்டுபிடித்தனர். 551 கிராம் எடை கொண்ட ரூ.23 லட்சம் மதிப்பிலான அந்தத் தங்கம் பறிமுதல் செய்யப்பட்டது.
வெள்ளிக்கிழமை இரவு, இது போன்ற 4 பதுக்கல்கள் கண்டுபிடிக்கப்பட்டன. கோலாலம்பூரிலிருந்து ஏர் ஏசியா விமானம் மூலம் வந்த சென்னையைச் சேர்ந்த ஜியாவுல் ஹக் , திருச்சியைச் சேர்ந்த சையத் காதர் பாஷா  ஆகியோரை இடைமறித்து பரிசோதித்தபோது, காலணிகளுக்குள் மறைத்து எடுத்து வரப்பட்ட தங்கப்பசை பொட்டலங்கள் 4 கண்டுபிடிக்கப்பட்டது. அவர்களிடமிருந்து 246 கிராம் எடையுள்ள ரூ.10.33 லட்சம் மதிப்புடைய தங்கமும், 248 கிராம் எடை கொண்ட ரூ.10.41 லட்சம் மதிப்புடைய தங்கமும் பறிமுதல் செய்யப்பட்டது.
அதே விமானத்தில் வந்த திருச்சியைச் சேர்ந்த சையது இர்பான்  என்பவரிடமிருந்தும் 2 பட்டை தங்கப்பசை பறிமுதல் செய்யப்பட்டது. ஜீன்ஸ் பேண்ட்டின் உள் பகுதியில் மறைத்து எடுத்து வரப்பட்ட இதன் மதிப்பு ரூ.8.35 லட்சமாகும். எடை 199 கிராம்.
இதே போல, பேட்டிக் ஏர்லைன்ஸ் மூலம் கோலாலம்பூரிலிருந்து வந்த சென்னையைச் சேர்ந்த முகமது தாரிக் ஜியாத்  என்பவரும் பரிசோதனைக்கு உட்படுத்தப்பட்டார். அவரது ஆசனவாயில் மறைத்து எடுத்து வரப்பட்ட தங்கப்பசையையும் அதிகாரிகள் கண்டுபிடித்து, 191 கிராம் எடையும், ரூ. 8 லட்சம் மதிப்பும் கொண்ட அதனைப் பறிமுதல் செய்தனர்.
மொத்தமாக ரூ.60 லட்சம் மதிப்பிலான 1.43 கிலோ எடை கொண்ட தங்கம் 1962-ம் ஆண்டின் சுங்கச் சட்டத்தின் கீழ் பறிமுதல் செய்யப்பட்டது.
மேலும் புலன் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பு தெரிவிக்கிறது.
பாதுகாப்பு அமைச்சகம்
உலகில் மாறிவரும் பாதுகாப்பு முறைகளை சந்திக்க இந்தியா தயார்: அமைச்சர் திரு ராஜ்நாத் சிங்
‘‘உலகில் மாறிவரும் பாதுகாப்பு முறைகளை சந்திக்க இந்தியா தயார்’’ என வெலிங்டன் பாதுகாப்பு அதிகாரிகள் கல்லூரியில் உரையாற்றிய பாதுகாப்புத்துறை அமைச்சர் திரு ராஜ்நாத் சிங் கூறினார்.
வெலிங்டனில் உள்ள பாதுகாப்பு படை அதிகாரிகள் கல்லூரியில் நடைபெறும் 77வது பயிற்சியை பாதுகாப்புத்துறை அமைச்சர் திரு ராஜ்நாத் சிங் இன்று பார்வையிட்டார். அங்கு வழங்கப்படும் பயிற்சிகள் குறித்து, திரு ராஜ்நாத் சிங்கிடம் விரிவாக எடுத்துரைக்கப்பட்டது.
இங்கு நடந்த நிகழ்ச்சியில் அவர் பேசியதாவது:
இந்த மையத்தில் இந்தியா மற்றும் வெளிநாடுகளைச் சேர்ந்த அதிகாரிகளுக்கு அளிக்கப்படும் பயிற்சியில் மாற்றங்கள் ஏற்பட்டுள்ளதற்கும், நாட்டின் பாதுகாப்பில் உருவாகிவரும் சவால்களை சமாளிக்கும் வகையில் ராணுவ கல்வி மற்றும் பயிற்சி அளிக்கப்படுவதும் பாராட்டுக்குரியது.
மத்திய அரசு மேற்கொண்ட சீர்திருத்தங்கள் காரணமாக உலகில் மாறிவரும் பாதுகாப்பு முறைகளை சந்திக்க இந்தியா தயாராக இருக்கிறது. பாதுகாப்பு படைகள் முழு அளவிலான தளவாடங்களை பெற்றிருக்க வேண்டும் மற்றும் எல்லா நேரங்களிலும் தயாராக இருக்க வேண்டும். நாம் நமது ராணுவத்தை தொடர்ந்து பலப்படுத்துவோம். உலகளவில் மாறிவரும் பாதுகாப்பு சூழல்களுக்கு ஏற்ப, எந்த சவால்களையும் சந்திக்க நாம் ஒரு படி முன்னோக்கி இருப்பதை உறுதி செய்ய வேண்டும்.
ஆப்கானிஸ்தான் நிலவரம் சவாலாக உள்ளது. அங்கு மாறும் சூழல்களால், ஒவ்வொரு நாடும் தனது யுக்தி பற்றி சிந்திக்க வைத்துள்ளது. இந்த பின்னணியில் இந்தியா, ஆஸ்திரேலியா, அமெரிக்கா மற்றும் ஜப்பான் ஆகிய 4 நாடுகள் அடங்கிய ‘குவாட்’ குழு உருவாக்கப்பட்டுள்ளது. புதிய யுகத்தில், நாட்டின் பாதுகாப்பில் ஒவ்வொரு பரிமாணத்தையும் பார்க்க வேண்டிய தேவையுள்ளது. இந்த சவால்களை சமாளிக்கும் விதத்தில் வெலிங்டனில் உள்ள பாதுகாப்பு அதிகாரிகள் கல்லூரி, எதிர்கால ராணுவ அதிகாரிகளுக்கு பயிற்சி அளித்து தயார் படுத்தும்.
இந்தியாவிடம் அனைத்து திறன்கள் இருந்தாலும், இப்போது வரை எந்த நாட்டையும் தாக்கியதில்லை. ஒட்டு மொத்த உலகத்தையும், இந்தியா எப்போதும் தனது குடும்பமாகவே கருதுகிறது.
அதேநேரத்தில் உள்நாட்டு மற்றும் வெளிநாட்டு அச்சுறுத்தல்களில் இருந்து நாட்டை பாதுகாக்க மத்திய அரசு உறுதியுடன் உள்ளது.
இவ்வாறு அமைச்சர் திரு ராஜ்நாத் சிங் பேசினார்.
பாதுகாப்பு படை அதிகாரிகளுடனும் அவர் கலந்துரையாடினார். அவருடன் ராணுவத் தளபதி ஜெனரல் மனோஜ் முகுந்த் நரவானே, லெப்டினன்ட் ஜெனரல் எம்ஜேஎஸ் காலன் ஆகியோர் உடன் இருந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750207
உணவுப் பதப்படுத்துதல் தொழிற்சாலைகள் அமைச்சகம்
2022-ம் ஆண்டில் உணவுப்பதப்படுத்துதல் தொழில்துறை அமைச்சகத்தின் செயல்பாடுகள் குறித்த கண்ணோட்டம்
2022-ம் ஆண்டில் உணவுப்பதப்படுத்துதல் தொழில்துறை அமைச்சகத்தின் முக்கிய செயல்பாடுகள் மற்றும் சாதனைகளில் சில:
- பசுமை செயல்பாடுகள் திட்டத்தின் கீழ் ரூ. 2218 கோடி மதிப்பில் 46 புதிய திட்டங்களுக்கு அனுமதி அளிக்கப்பட்டுள்ளது.
- பதப்படுத்தப்பட்ட உணவுப் பொருட்களின் ஏற்றுமதி 2021-22-ம் நிதியாண்டில் 10.42 பில்லியன் அமெரிக்க டாலராக அதிகரித்தது. இது முந்தைய நிதியாண்டில் 8.56 பில்லியன் டாலர் என்ற அளவில் இருந்தது.
- பிரதமரின் குறு உணவுப்பதப்படுத்துதல் தொழில் நிறுவனங்கள் முறைப்படுத்துதல் திட்டத்தின் கீழ் ஒரு மாவட்டம் ஒரு பொருள் திட்ட அடிப்படையில் 12 பிராண்ட் பொருட்கள் அறிமுகம் செய்யப்பட்டுள்ளன.
- உணவுப்பதப்படுத்துதல் தொழில்துறையின் உற்பத்தியுடன் கூடிய .ஊக்கத்தொகை திட்டத்தில் பயன்பெற 182 விண்ணப்பங்களுக்க ஒப்புதல் அளிக்கப்பட்டுள்ளது. இதில் 30 விண்ணப்பங்கள் சிறுதானியப் பொருட்கள் அடிப்படையிலான விண்ணப்பங்கள் ஆகும்.
- விடுதலைப் பெருவிழாவின் 75-வது ஆண்டை முன்னிட்டு 75 உணவுப்பதப்படுத்துதல் திட்டங்களை மத்திய உணவுப் பதப்படுத்துதல் தொழில்துறை அமைச்சர் திரு பசுபதி குமார் பராஸ் காணொலி வாயிலாக தொடங்கி வைத்தார்.
- புதிதாக நிறைவேற்றப்பட்ட 112 உணவுப்பதப்படுத்துதல் திட்டங்களின் மூலம் கூடுதலாக 23 லட்சத்து எட்டாயிரம் மெட்ரிக் டன் வேளாண் பொருட்களை ஒவ்வோர் ஆண்டும் பாதுகாக்க முடியும்.
- புதிதாக நிறைவேற்றப்பட்ட 15 குளிர்பதன திட்டங்களின் மூலம் ஒவ்வொரு நாளும் கூடுதலாக 23 லட்சத்து 30 ஆயிரம் லிட்டர் பாலைச் சேமித்து பதப்படுத்த முடியும்.
- 23 வேளாண் பொருட்கள் பதப்படுத்துதல் மையங்கள், 33 குளிர்பதன மையங்கள், இரண்டு உணவுப் பூங்காக்கள், 12 உணவு சோதனை ஆய்வகங்கள் உள்ளிட்ட 190 திட்டங்களுக்கு புதிதாக ஒப்புதல் அளிக்கப்பட்டுள்ளது.
- சுயசார்பு இந்தியா இயக்கத்தின் கீழ் 2021-2022-ம் நிதியாண்டு முதல் 7 ஆண்டுகளுக்கு உற்பத்தியுடன் கூடிய ஊக்கத்திட்டத்தின் கீழ் 10,900 கோடி ரூபாய் அளவுக்குத் திட்டங்களைச் செயல்படுத்த ஒப்புதல் அளிக்கப்பட்டுள்ளது.
- உணவுப்பதப்படுத்துதல் தொழில்துறையை மேலும் மேம்படுத்தும் நோக்கில் இந்த ஆண்டில் தெலுங்கானா, ஆந்திரப் பிரதேசம், சத்திஷ்கர், ஜார்க்கண்ட், நாகாலாந்து, அருணாச்சலப் பிரதேசம், மேற்கு வங்கம், மிசோரம், மணிப்பூர், சிக்கியம், மேகாலயா ஆகிய மாநிலங்களில் மாநாடுகள் நடத்தப்பட்டன. இவற்றில் விவசாயிகள், தொழில்முனைவோர், உணவுத் தொடர்பான நிறுவனத்தினர், வங்கியாளர்கள் உள்ளிட்டோர் பங்கேற்று பயனடைந்தனர்.
- ஏப்ரல் 2022-ல் உணவுப்பதப்படுத்துதல் அமைச்சகம் ஆகார் 2022 என்ற பெயரில் சர்வதேச உணவு மற்றும் விருந்தோம்பல் கண்காட்சியை நடத்தியது.
- 2023-ம் ஆண்டு சர்வதேச சிறுதானிய ஆண்டாக அறிவிக்கப்பட்டுள்ள நிலையில் இது குறித்த விழிப்புணர்வை அதிகரிக்க 15 நாள் சமூக வளைதளப் பிரச்சார இயக்கத்தை உணவுப்பதப்படுத்துதல் இயக்கத்தை அமைச்சகம் நடத்தியது.
- ஹரியானா மற்றும் தமிழகத்தில் தஞ்சாவூரில் உள்ள தேசிய உணவுத் தொழில்நுட்ப தொழில்முனைவோர் மற்றும் மேலாண்மை நிறுவனங்கள் உணவுப்பதப்படுத்துதல் தொடர்பான கல்வியைச் சிறப்பாக வழங்கி வருவதுடன் பயிற்சி மற்றும் பல்வேறு ஆராய்ச்சிப் பணிகளிலும் சிறப்பாக செயல்பட்டு வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1887330